fanfaluca | Festival svizzer da teater per la giuventetgna | 5000 Aarau

info@fanfaluca.ch | [www.fanfaluca.ch](http://www.fanfaluca.ch)

**Annunzia per fanfaluca 2023: GRUPPA DA PROGRAM**

**Nus tschertgain giuvenils e giuvens creschids tranter 16 e 26 onns da l'entira Svizra che han interess, temp e gust da gidar a concepir la 10avla ediziun dal festival!**

Vuls ti

* gidar a chattar e visiunar interessantas represchentaziuns da saut e da teater cun actur:as tranter 16 e 26 onns?
* discutar cun autras persunas giuvnas e cun sautunz:as e teatrist:as professiunal:as davart teater, musica, saut, performanza, circus, culissas, gieus auditivs e tut quai che sa chatta tranteren?
* decider tge gruppas che sa preschentan cun lur producziuns al festival e tge gruppas che survegnan ina da las plazzas da residenza?

**Lura contactescha il team da fanfaluca!**

*Co funcziuni?*

1. Ti cumpletteschas il formular fin il pli tard ils **30 da november 2022** ed al tramettas a Petra Fischer, la manadra artistica dal fanfaluca: petra.fischer@fanfaluca.ch
2. Nus ta contactain gugent per ans emprender d'enconuscher e per respunder a dumondas vicendaivlas.
3. Il december vegns ti a savair cun tgi che ti collavuras en la gruppa da program. Il secretariat dal fanfaluca trametta a tai il contract da salarisaziun per tia collavuraziun.
4. Dal **schaner fin il matg 2023** s'inscuntra la gruppa da program ina giada al mais per discutar davart annunzias per represchentaziuns e plazzas da residenza entradas e per planisar ils viadis da visiunament. Ils custs da viadi e las spesas surpiglia il festival.
5. **Sonda, ils 13 da matg 2023** ha lieu la sesida per far la selecziun finala. La maioritad simpla decida tge sis producziuns e tge trais gruppas da residenza che vegnan envidadas al fanfaluca 10.
6. Dals 9 – 17 da settember 2023 participeschas ti al festival, q.v.d.
	* ti accumpognas ensemen cun autras persunas las gruppas envidadas.
	* ti accumpognas ensemen cun autras persunas las residenzas.
	* ti participeschas als discurs da feedback ed als discurs dal public.
	* ti pos participar als lavuratoris da la fin d'emna offrids da sautunz:as e teatrist:as professiunal:as.
	* ti pernotteschas gratuitamain en la chasa da seminaris Herzberg durant il festival ensemen cun auters giasts dal festival.
	* Tes custs da viadi davent da tes domicil fin ad Aarau ed enavos, sco era tes gentars e tias tschainas durant ils dis dal festival surpiglia fanfaluca.

*Termins:*

Ultim termin d'annunzia: **30-11-2022**

Inscunters da la gruppa da program: **schaner fin matg 2023**, ina giada al mais

Sesida per far la selecziun finala: **13-05-2023**

fanfaluca 10: **12 – 17-09-2023**

**Indicaziuns davart la persuna:**

Num, prenum, pronom che correspunda a tes gender: ………………………………………………………………………..

Data da naschientscha: ……………………..

Via, nr.: …………………………. numer da telefon: ………………………………….

NP, lieu: …………………………….. e-mail: ……………………………………………..

Activitad actuala: ……………………………………………………………………………………….

**Motivaziun per collavurar a la gruppa da program:**

**Eventualas experientschas cun saut, teater, circus, performanza:**

**Trametta tes documents digitals ad:**

**info@fanfaluca.ch ed a**

**petra.fischer@fanfaluca.ch**